laion/Wikipedia-Exotic huggingface dataset:
কার্তিক ত্যাগী

কার্তিক ত্যাগী (জন্ম ৮ নভেম্বর ২০০০) হলেন একজন ভারতীয় ক্রিকেটার। ১৭ বছর পূর্ণ হওয়ার ঠিক এক মাস পূর্বে ৬ অক্টোবর ২০১৭ উত্তর প্রদেশের হয়ে ২০১৭-১৮ রণজি ট্রফিতে প্রথম শ্রেণীর ক্রিকেটে তার অভিষেক হয়। ৫ ফেব্রুয়ারি ২০১৮, উত্তরপ্রদেশের হয়ে ২০১৭-১৮ বিজয় হাজারে ট্রফিতে লিস্ট এ ক্রিকেটার হিসাবে আত্মপ্রকাশ হয় তার। ২০১৯-এর ডিসেম্বরে, ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার জন্য ভারতীয় স্কোয়াডে তার নাম ঘোষণা করা হয়।২০২০ ইন্ডিয়ান প্রিমিয়ার লীগ প্রতিযোগিতার পূর্বে ২০২০ আইপিএল নিলামে, রাজস্থান রয়্যালস তাকে খরিদ করে নেয়। রাজস্থান রয়্যালসের হয়ে মুম্বই ইন্ডিয়ান্সের বিপরীতে ৬ অক্টোবর ২০২০ তারিখে ২০২০ ইন্ডিয়ান প্রিমিয়ার লীগ প্রতিযোগিতায় টুয়েন্টি২০ ক্রিকেটে অভিষেক হয় তার। ২০২০ এর ২৬ অক্টোবর, ত্যাগীকে ভারতীয় ক্রিকেট দলের অস্ট্রেলিয়া সফরের জন্য ঘোষিত ৪ জন অতিরিক্ত খেলোয়াড়ের তালিকায় অন্তর্ভুক্ত করা হয়। "Kartik Tyagi"। ESPN Cricinfo। সংগ্রহের তারিখ ৬ অক্টোবর ২০১৭।  "20 cricketers for the 2020s"। The Cricketer Monthly। সংগ্রহের তারিখ ৬ জুলাই ২০২০।  "Group A, Ranji Trophy at Lucknow, Oct 6-9 2017"। ESPN Cricinfo। সংগ্রহের তারিখ ৬ অক্টোবর ২০১৭।  "Group B, Vijay Hazare Trophy at Bilaspur, Feb 5 2018"। ESPN Cricinfo। সংগ্রহের তারিখ ৫ ফেব্রুয়ারি ২০১৮।  "Four-time champion India announce U19 Cricket World Cup squad"। Board of Control for Cricket in India। ১২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৯।  "IPL auction analysis: Do the eight teams have their best XIs in place?"। ESPN Cricinfo। সংগ্রহের তারিখ ২০ ডিসেম্বর ২০১৯।  "IPL 2020 - Kamlesh Nagarkoti, Shahbaz Ahmed, Ravi Bishnoi head line-up of exciting uncapped Indian bowlers"। ESPN Cricinfo। সংগ্রহের তারিখ ১০ সেপ্টেম্বর ২০২০।  "20th Match (N), Abu Dhabi, Oct 6 2020, Indian Premier League"। ESPN Cricinfo। সংগ্রহের তারিখ ৬ অক্টোবর ২০২০।  "Team India's T20I, ODI and Test squads for Tour of Australia announced"। Board of Control for Cricket in India। সংগ্রহের তারিখ ২৬ অক্টোবর ২০২০।  ইএসপিএনক্রিকইনফোতে কার্তিক ত্যাগী (ইংরেজি)
সুজানা মোদি

সুজানা মোদি কানাডীয় সাহিত্যের অতি আবশ্যক একটি নাম। কানাডার অতীত পড়তে গেলে অবশ্যম্ভাবী একটি পাঠ হলো সুজানা মোদি। ১৮৬৭ সালে কানাডার কনফেডারেশন যুগ শুরুর আগে সুজানা এদেশীয় সাহিত্যের একজন প্রতিনিধিত্বশীল লেখক। কানাডায় আসার আগেই সুজানা কবিতা এবং শিশুসাহিত্য রচনায় যথেষ্ট পরিচিতি লাভ করেছিলেন। তাঁর আত্মজীবনীমূলক গ্রন্থ Roughing It in the Bush (১৮৫২) এবং Life in the Clearings (১৮৫৩) কানাডীয় সাহিত্যে ক্লাসিক মর্যাদা লাভ করেছে। এছাড়া তাঁর ঝুলিতে রয়েছে আটটি শিশুতোষ গ্রন্থ। কাব্যগ্রন্থের সংখ্যা দুই। পরিণত বয়সে যে-পাঁচটি উপন্যাস তিনি রচনা করেন সেগুলো হলো : Mark Hurdlestone (১৮৫৩), Flora Lyndsay (১৮৫৪), Matrimonial Speculations (১৮৫৪), Geoffrey Moncton (১৮৫৫) এবং The World Before Them (১৮৬৮)। ১৯৮৫ সালে তাঁর চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime। ইংল্যান্ডে জন্ম সুজানার। স্বামীর সঙ্গে আপার কানাডায় আসেন ১৮৩২ সালে। কোবোর্গের কাছাকাছি জায়গায় তাঁরা একটি ফার্ম প্রতিষ্ঠা করেন। এরপর রাইস লেক এরিয়ায় চলে যান তাঁরা এবং সবশেষে ১৮৪০ সালে বেলভিলের শহরতলিতে আবাস গড়েন। বেলভিল থেকে সুজানা টরন্টোয় প্রথমবার আসেন ১৮৫২ সালে। ১৮৬৯ সালে স্বামী জনের মৃত্যুর পর সুজানা যদিও মাসে মাসেই টরন্টোয় আসতেন। উল্লেখ করা যেতে পারে, সুজানা মোদি শেষ নিশ্বাস ত্যাগ করেন টরন্টো শহরেই। যদিও তাঁর দেহ তাঁর ইচ্ছা অনুযায়ী সমাহিত করা হয় দীর্ঘদিনের চেনা বেলভিলের প্রাকৃতিক ছায়ায়, যেখানে শায়িত ছিলেন সুজানার স্বামী ও দুই সন্তান। Roughing It in the Bush (১৮৫২) Life in the Clearings (১৮৫৩) Mark Hurdlestone (১৮৫৩) Flora Lyndsay (১৮৫৪) Matrimonial Speculations (১৮৫৪) Geoffrey Moncton (১৮৫৫) The World Before Them (১৮৬৮) ১৯৮৫ সালে তাঁর চিঠিপত্র নিয়ে একটি ঢাউস বই প্রকাশিত হয়। শিরোনাম Letters of a Lifetime "কানাডার কিংবদন্তি লেখক সুজানা মোদি"। kaliokalam.com।
এমিলি কার

এমিলি কার (১৮৭১ - ১৯৪৫) ছিলেন কানাডীয় খ্যাতনামা চিত্রকর। বয়স যখন সত্তরের কোঠায় তখন তিনি প্রথমবারের মতো হার্টঅ্যাটাকে আক্রান্ত হন। সালটি ছিল ১৯৩৭। এরপর থেকে ছবি আঁকার কাজটি শস্নথ হয়ে আসে। দিনের বেশির ভাগ সময় লেখালেখিতেই ব্যয় করতে শুরু করেন নন্দিত এ-শিল্পী। ১৯৪১ সালে ঠিক সত্তর বছর বয়সে এমিলির প্রথম গ্রন্থ প্রকাশিত হয়। ক্লি ওয়াক শিরোনামের প্রথম সেই গ্রন্থ দিয়ে তিনি ছিনিয়ে নেন দেশের সর্বোচ্চ সাহিত্যস্বীকৃতি ‘গভর্নর জেনারেল সাহিত্য পুরস্কার’। বিশটি ভাষায় অনূদিত সে-গ্রন্থটি প্রকাশের পরের বছর এমিলি রচনা করেন স্মৃতিকথা বুক অব স্মল।। এমিলির জন্ম ব্রিটিশ কলাম্বিয়া প্রদেশের ভিক্টোরিয়ায়। ব্রিটিশ ঐতিহ্য-প্রভাবিত পরিবারের সন্তান এমিলি ১৮৯০ থেকে ১৮৯২ সাল পর্যন্ত সানফ্রান্সিসকোয় পড়াশোনা করেন। পরে ১৮৯৯ সালে লন্ডনে যান এবং ১৯০৫ সাল পর্যন্ত সেখানেই অবস্থান করেন। এরই মধ্যে শিল্পচর্চা শুরু করলেও যেহেতু তাঁর ধ্যানের কেন্দ্রবিন্দু ছিল ব্রিটিশ কলাম্বিয়ার ফার্স্ট নেশনের মানুষ, এমিলি কানাডীয় শিল্পবোদ্ধাদের বিশেষ মনোযোগ আকর্ষণ করতে পারেননি। ভিক্টোরিয়ায় কিছুদিন শিল্পকলার শিক্ষক হিসেবে কাজ করার পর তিনি ১৯১০ সালে আবার ইউরোপে যান। প্যারিসে তাঁর অধ্যয়নের কেন্দ্রবিন্দু ছিল আধুনিক শিল্পকলা। ১৯১২ সালে ভ্যাঙ্কুভারে ফিরে তিনি জলরং ও তেলরঙের প্রধান চিত্রগুলো নিয়ে একটি প্রদর্শনীর আয়োজন করেন। আধুনিক শিল্পের বৈশিষ্ট্যকে শিল্পীসমাজের কাছে পরিচিত করে তুলতেও এমিলি বিভিন্ন উদ্যোগ নিয়েছিলেন পরের দেড় দশক ধরে। যদিও রূঢ় সত্য হলো, তিনি ১৯২৭ সাল পর্যন্ত কানাডীয় চিত্রকলার জগতে কখনো বিশেষ মর্যাদার সঙ্গে বিবেচিত হননি। ক্লি ওয়াক (১৯৪১) বুক অব স্মল (১৯৪২) দ্য হাউস অব অল সর্টস (১৯৪৪) গ্রোইং পেইন্স (১৯৪৬) পজ (১৯৫৩) দ্য হার্ট অব অ্যা পিকক (১৯৫৩) হানড্রেডস অ্যান্ড থাউজেন্ডস (১৯৬৬) গভর্নর জেনারেল সাহিত্য পুরস্কার এমিলি কার : অ্যাজ আই নিউ হার, ক্যারল পিয়ারসন (১৯৫৪, নতুন সংস্করণ ২০১৬) এমিলি কার : রিবেল আর্টিস্ট, কেইট ব্রেইড (২০০০) ইনওয়ার্ড টু দ্য বোনস : জর্জিয়া ও’কিফস’স জার্নি উইথ এমিলি কার,‌ কেইট ব্রেইড (১৯৯৮) এমিলি কার, ডরিস শ্যাডবল্ট (১৯৯০) "কানাডীয় চিত্রী-লেখক এমিলি কারের রচনাসম্ভার"। kaliokalam.com।
বিল বিসেট

বিল বিসেট (১৯৩৯) কানাডীয় সাহিত্যে প্রৌঢ় লেখকদের মধ্যে যার নাম বিভিন্ন কারণেই উচ্চারিত হয় তিনি হলেন বিল বিসেট। তিনি একাধারে কবি ও চিত্রকর বিল বিসেট কিন্তু ‘পারফরমার’। আশির কোঠায় ছুঁই ছুঁই তিনি। গ্রন্থের সংখ্যাও ষাট অতিক্রম করেছে অনেক আগেই। বিলের বইয়ের সংখ্যাটি যখন ত্রিশের কোঠা পার করছিল সেই সময়, ১৯৭৭ সালে, বিলকে নিয়ে কানাডার পার্লামেন্টে একটি আলোচনা উত্থাপিত হয়। পার্লামেন্টের কনজারভেটিভ দলের কয়েকজন সদস্য আপত্তি করেন যে, বিলকে যেন কানাডিয়ান ‘কাউন্সিল ফর দ্য আর্টস’-এর অর্থ সাহায্য না দেওয়া হয়। তারা যে বিলের সাহিত্যকে ‘ডিজগাস্টিং’ই বললেন তাই নয়, সাথে যুক্ত হয়েছিল ‘পর্নোগ্রাফিক’ শব্দটিও। ইতিহাস ঘাটলে দেখা যায়, সে সময় বছর খানেকের জন্য বিল কানাডা কাউন্সিলের কোনো অর্থ সাহায্য পান নি; যদিও সংশ্লিষ্টরা দাবি করেন যে, ওই না পাওয়ার পেছনে সংসদের আলোচনাটি নয়, বরং অন্য কারণ দায়ী ছিল। যদিও ইতিহাস সাক্ষ্য দেয় যে বিল বিসেটকে সে সময় অনেক অর্থকষ্টে কাটাতে হয়েছে এবং এক পর্যায়ে তার প্রেসটিও বিক্রি করে দিতে হয়। বিশাল দেশ কানাডার সর্বপূর্ব অঞ্চল হ্যালিফ্যাক্সে জন্মগ্রহণকারী এই লেখকের নাম বহুল উচ্চারণের কারণ এটি নয় যে, তিনি অন্যতম এক প্রবীণ। প্রকৃত কারণ হলো, সাহিত্য রচনার বাহন যে ভাষা এবং সাহিত্য প্রকাশের উপায় যে প্রকরণ বিল সেগুলোকে ভেঙেচুরে একাকার করে ফেলেছেন। প্রচলিত ভাষা ও প্রকরণের বিরোধিতা তিনি শুরু করেন পাঁচ দশক আগেই এবং যথেষ্ট বিরোধিতার সম্মুখীনও হন। কিন্তু মজার বিষয় হলো পঞ্চাশ বছর ধরেই বিল সে কাজটি করেই চলেছেন এমন দৃঢ়তার সাথে যে সেটাই বিলের বর্তমান পরিচয় হয়ে দাঁড়িয়েছে। বিলের সব গ্রন্থনামে বড় হাতের বর্ণ বিবর্জিত, প্রচলিত বানানকে অস্বীকৃত। চমকে যেতে হয় একটি উপন্যাসের নামই যখন হয়ে যায় novel। সারা বই জুড়ে বড় হাতের বর্ণ ব্যবহারকে সম্পূর্ণত এড়িয়ে গেছেন বিল, যেমন তিনি তার নিজের নামের ক্ষেত্রেও করেন। নভেল, টাইম, আনকারেক্ট থটস, থ্রোট-এর সারা বই জুড়ে পাঠক কিন্তু খুঁজে পাবেন না একটিও যতিচিহ্ন। শুধু কী বর্ণ এবং ভাষা ব্যবহারেই বিল নিজেকে সীমাবদ্ধ রেখেছেন? তা কিন্তু নয়। আজকের লেখায় যে দুটি উপন্যাসের নাম বারবার ব্যবহার করছি, লেখক সেগুলোকে বলছেন উপন্যাস। বই খুললে মনে হয় কেমন যেন কাব্য কাব্য ধাঁচের রচনা। শুধু কী তাই? সে ধাঁচে প্লট, চরিত্র, কাহিনি খুঁজে পাওয়াও সহজ কাজ নয় বলেই মনে হয়। এই যে ভাষা, রচনাশৈলী এবং কাহিনিনির্মাণ সবকিছুতেই প্রচলকে ভেঙে নিজের মতো করে সাজিয়ে নিয়ে কানাডায় যে লেখক প্রতিষ্ঠিত তিনি হলেন বিল বিসেট। ‘'ইনকারেক্ট থটস [১৯৯২] টাইম [২০১০] '‘নভেল [২০১১] হাংরি থ্রোট [২০১৩] ডরোথি লিভসে কবিতা পুরস্কার (২বার) মিল্টন অ্যাকর্ন পুরস্কার জর্জ উডকক সম্মাননা (কানাডীয় সাহিত্যে সারাজীবনের অবদানের জন্যে) "বিল বিসেট : প্রথাবিরোধী এক কানাডীয় লেখকের কথা"। porospor.info। [স্থায়ীভাবে অকার্যকর সংযোগ]
স্টিফেন লেকক

স্টিফেন লেকক (১৮৬৯- ১৯৪৪) কানাডীয় সাহিত্যের সর্বকালের সবচেয়ে সফল হাস্যরসের লেখক । ব্যঙ্গ ও কৌতুকের মিশেলের একাকার স্টিফেনের প্রথম বই প্রকাশিত হয়েছিল ৩৭ বছর বয়সে। এলিমেন্টস অব পলিটিক্যাল সায়েন্স শিরোনামের গ্রন্থটির লেখক তার আগেই শিকাগো বিশ্ববিদ্যালয় থেকে পিএইচডি ডিগ্রি অর্জন করে ম্যাকগিল বিশ্ববিদ্যালয়ে অধ্যাপনায় নিযুক্ত। ইংল্যান্ডে জন্মগ্রহণকারী এই লেখক পরিবারের সাথে কানাডায় অভিবাসী হন সাত বছর বয়সে। রাষ্ট্রবিজ্ঞানী এই অধ্যাপক দেরিতে বই লেখা শুরু করলেও একেবারে কম নয় তার গ্রন্থ সংখ্যা। প্রবন্ধ গ্রন্থের সংখ্যা বাইশটি। এছাড়াও দুটি জীবনী, একটি আত্মজীবনীমূলক গ্রন্থও তিনি রচনা করেছিলেন । লিটারারি ল্যাপসেস (১৯১০) ননসেন্স নভেলস (১৯১১) সানশাইন স্কেচেস অব অ্যা লিটিল টাউন (১৯১৪) আরকাডিয়ান অ্যাডভেঞ্চারস উইথ দ্য আইডেল রিচ (১৯১৪) মুনবিমস ফ্রম দ্য লার্জার লুনাসি (১৯১৫) ফারদার ফুলিশনেস (১৯১৬) এসেজ অ্যান্ড লিটারারি স্টাডিজ (১৯১৬) ফ্রেঞ্জিড ফিকশান (১৯১৮) দ্য আনসলভড রিডল অব সোশ্যাল জাস্টিস (১৯২০) মাই ডিসকভারি অব ইংল্যান্ড (১৯২২) দ্য গার্ডেন অব ফলি (১৯২৪) উইনোড উইজডম (১৯২৬) শর্ট সার্কিটস (১৯২৮) হিউমার : ইটস থিয়রি অ্যান্ড টেকনিক (১৯৩৫) টু মার্চ কলেজ (১৯৩৯) মাই রিমার্কেবল আঙ্কল (১৯৪২) হাউ টু রাইট (১৯৪৩) গভর্নর জেনারেল সাহিত্য পুরস্কার [১৯৩৭] মৃত্যুর পর মহান এ লেখকের স্মৃতিকে ধারণ করতে প্রতিষ্ঠিত হয় স্টিফেন লেকক পুরস্কার। ১৯৬৯ সালে স্টিফেনের জন্মশতবর্ষে কানাডা পোস্ট তার ছবি সংবলিত একটি স্ট্যাম্পও বাজারে প্রকাশ করে। "কানাডীয় হাস্যরসের লেখক স্টিফেন লেকক"। porospor.info। [স্থায়ীভাবে অকার্যকর সংযোগ]
পোক্কালি চাল

পোক্কালি (মালয়ালম: പൊക്കാളി) লবণাক্ততা সহিষ্ণু ধানের একটি অনন্য জাত যা উপকূলীয় জলাবদ্ধ অঞ্চলে জৈব উপায়ে বিস্তীর্ণ আকারে জলজ পদ্ধতি ব্যবহার করে চাষ করা হয়। দক্ষিণ ভারতের কেরলের আলেপ্পি, ত্রিশূর এবং এর্নাকুলাম জেলায় প্রায় ৫০০০ হেক্টর জমিতে এই ধানের চাষ হচ্ছে। পোক্কালি ধানের (ও চাল) জাতটি চেন্নাইয়ের ভৌগোলিক নির্দেশক নিবন্ধন কার্যালয় থেকে ভৌগোলিক নির্দেশক বা জিআই হিসেবে স্বীকৃতি পেয়েছে। লবনাক্ততা প্রতিরোধে এটি সবিশেষ উল্লেখযোগ্য। জমিতে পানির লবণাক্ততার মাত্রা কম থাকলে জুন থেকে নভেম্বর মাসের শুরুতে এই ধানের চাষ হয়। নভেম্বরের মাঝামাঝি থেকে এপ্রিলের মাঝামাঝি সময়ে যখন লবণাক্ততা বেশি থাকে তখন চিংড়ি চাষ শুরু হয়। ধান কাটার পরে চিংড়ির পোনাগুলো জলের উপর সাঁতার কাটে এবং কাটা ফসলের বাকি অংশ সেগুলোকে খাবার হিসেবে দেওয়া হয়। জমিতে জলের প্রবাহ নিয়ন্ত্রণ করতে নালা ও জলকপাট ব্যবহৃত হয়। ধানের ফসল, যা অন্য কোনও সার বা সার না পায়, চিংড়ির মলমূত্র এবং অন্যান্য অবশিষ্টাংশের থেকে পুষ্টি যোগায়। জোয়ারের প্রবাহ যেহেতু জমিগুলোকে অত্যন্ত উর্বর করে তোলে, তাই কোনও সার বা রাসায়নিক প্রয়োগ করার প্রয়োজন হয় না; ধানের চারাগুলো কেবল প্রাকৃতিক উপায়েই বৃদ্ধি পায়। জলাবদ্ধ জমিতে টিকে থাকার জন্য ধানের গাছগুলো ১৩০-১৪০ সেমি পর্যন্ত বৃদ্ধি পায়। কিন্তু পরিপক্ব হওয়ার পরে এগুলো উপরের অংশে বেঁকে যায় এবং শুধুমাত্র ধানের শাখামঞ্জরীটি দাঁড়িয়ে থাকে। অক্টোবরের শেষের মধ্যে ফসল সংগ্রহ করা হয়। কেবল শাখামঞ্জরীগুলো (প্যানিকেল) শীর্ষ থেকে প্রায় ৩০ সেন্টিমিটার কেটে ফেলা হয় এবং বাকি অংশ পানিতে ক্ষয়ে জমিতে থেকে যায়, যা সময়মতো নভেম্বর-ডিসেম্বর মাসে চাষ শুরু হওয়া চিংড়ির জন্য খাদ্য হিসাবে ব্যবহৃত হয়। জৈবভাবে জন্মানো পোক্কালি চাল তার অসাধারণ স্বাদ এবং উচ্চ মাত্রার প্রোটিন উপাদানের জন্য খ্যাত। কৃষকরা দাবি করেন যে পোক্কালি চালের দানা অতিরিক্ত বড় এবং এর বেশ কয়েকটি ওষধি গুণ রয়েছে। তারা এও দাবি করেন যে অতীতে পোক্কালি চাল (চালের ভাত) মৎস্যজীবীদের সারা দিন সমুদ্রে থাকার শক্তি সরবরাহ করত। এমনকি আমেরিকার আরিজোনা বিশ্ববিদ্যালয় পোক্কালি ধানের জন্য একটি ডিএনএ লাইব্রেরি বা সংগ্রাহাগার তৈরি করেছে। "Shrimp, fish and paddy cultivation in same field is lucrative"। The Hindu। সংগ্রহের তারিখ ২০১৩-০৬-১৩।  "Pokkali rice is now a brand name"। The Hindu। ২০১০-১১-৩০ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৩।  পোক্কালি এখন একটি ব্র্যান্ডের নাম, দ্য হিন্দু ওয়েব্যাক মেশিনে আর্কাইভকৃত ৩০ নভেম্বর ২০১০ তারিখে পোক্কালি চাষের জন্য জমি প্রস্তুতকরণ
পালবন্তাঙ্গল

পালবন্তাঙ্গল দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ এই অঞ্চলটিতে রয়েছে চেন্নাই শহরতলি রেলওয়ের বিচ-তাম্বরম রেলখণ্ডের অন্তর্গত পালবন্তাঙ্গল রেলওয়ে স্টেশন৷ চেন্নাই আন্তর্জাতিক বিমানবন্দরের নিকটবর্তী লোকালয়গুলির মধ্যে এটি একটি৷ এটি বৃৃৃহত্তর নঙ্গানলুরের অন্তর্গত এবং এই লোকালয়ের এবং পার্শ্ববর্তী রেলস্টেশনের নাম একই৷ ১৯৭০ খ্রিস্টাব্দে সেন্ট থমাস মাউন্ট ও মীনমবক্কমের মধ্যবর্তী স্টেশন রূপে এটি নির্মিত হয়৷ বেম্বুলি আম্মা মন্দির, রাজরাজেশ্বরী মন্দির ও ৩২ ফুট উঁচু অঞ্জনেয় মন্দিরে গন্তব্যের উদ্দেশ্যে এই স্টেশনটি দর্শনার্থীদের জন্য সুবিধাজনক৷ পালবন্তাঙ্গল ভূগর্ভ পথ জিএসটি রোড থেকে নঙ্গানলুরের মূল সড়ককে যুক্ত করেছে৷ মূল নাম পল্লবন তাঙ্গল ইংরাজীকৃৃৃত হয়ে পাল(বা পল)বন্তাঙ্গল-এ পরিণত হয়েছে৷ এই অঞ্চল ও পার্শ্ববর্তী এলাকা পল্লব রাজাদের দ্বারা শাসিত হতো; এখানে অবস্থিত একটি বাঁধানো জলাধার পল্লবদের শাসনকালে কোনো এক রাজা নির্মাণ করেছিলেন৷ জলাধারের বাইরের অংশকে তামিল ভাষায় তাঙ্গল বলা হতো৷ পল্লব রাজাদের তৈরি জলাধারের আশেপাশের অঞ্চল তাই পল্লবন্তাঙ্গল নামে পরিচিত হয়৷ রাজা কৃষ্ণদেবরায়ের রাজত্বকালে নির্ধারিত কম্মনাইডুদের স্থানগুলির মধ্যে এটি একটি৷ "Electric Traction - I"। IRFCA.org। সংগ্রহের তারিখ ১৭ নভে ২০১২।  https://www.distancesfrom.com/in/distance-from-Pazhavanthangal-Railway-Station-to-nanganallur-Rajarajeswari-temple/DistanceHistory/2912014.aspx&ved=2ahUKEwiB_8_2wobvAhWdyzgGHdeLDP0QFjAUegQIHRAC&usg=AOvVaw3SvT8sveTj1XjYOwu0YT8W[স্থায়ীভাবে অকার্যকর সংযোগ] http://wikimapia.org/300917/WATER-TANK-PAZHAVANTHANGAL&ved=2ahUKEwiI_Znix4bvAhU1H7cAHRzACN8QFjADegQIARAC&usg=AOvVaw1kqevhlT-2Y6TYYW2kt5Pd http://royalchowdarys.wikifoundry.com/page/History%2BOf%2B%2BKamma&ved=2ahUKEwj9jKn0yIbvAhXvFLcAHbmOCwgQFjAOegQIJBAC&usg=AOvVaw2zorw8_9CDQRqaiPgHAik3[স্থায়ীভাবে অকার্যকর সংযোগ]
এরিমানিবেলির যুদ্ধ

আর্মেনিয়ান বেলি বা এরিমানি বেলির যুদ্ধ ছিলো সোগুত বেইলিক ও কায়ী বসতির প্রধান উসমান গাজী এবং ইনেগোল দুর্গের টেকফুর আয়া নিকোলার মধ্যবর্তী সংঘটিত একটি যুদ্ধ। এটি ইনেগোল থেকে ১০ কিলোমিটার দূরবর্তী 'হামজা বে' নামক গ্রামে সংঘটিত হয়। এই যুদ্ধে উসমান গাজী সরাসরি কোনো বিজয় লাভ না করলেও বাইজেন্টাইনদের কাছে পরাস্ত হননি। উসমান গাজী কর্তৃক স্বাধীন রাষ্ট্র ঘোষণার পূর্ববর্তী সময়ে অনুষ্ঠিত যুদ্ধসমূহের মধ্যে এটি অন্যতম গুরুত্বপূর্ণ একটি যুদ্ধ।
মেগাবাইট

মেগাবাইট (ইংরেজি: megabyte) স্টোরেজ ডিভাইসসমূহের ধারণক্ষমতার একক। ১ মেগাবাইট =১,০২৪ কিলোবাইট, বা ১০,৪৮,৫৭৬ বাইট । পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, এক্সডি-পিকচার কার্ড বর্তমানে[কখন?] বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলোতো আছেই।1 mb= 1024 kb, 1 gb= 1024 mb Historical Notes About The Cost Of Hard Drive Storage Space the megabyte (established definition in Networking and Storage industries; from whatis.com) International Electrotechnical Commission definitions IEC prefixes and symbols for binary multiples ওয়েব্যাক মেশিনে আর্কাইভকৃত ১৫ জুন ২০০৪ তারিখে
মাল্টি মিডিয়া কার্ড

এম এম সি বা মাল্টি মিডিয়া কার্ড, সাইজ ছোট হওয়ায় মোবাইলে বেশি ব্যবহার হয়। মোবাইলের সিম এর সমান প্রায়। ৪ মেগা বাইট -১২৮ মে বা বা তার ও বেশি ধারণ ক্ষমতা হয়ে থাকে।MMC ব্যবহার করা হয় নোকিয়া N7o ইত্যাদি মোবাইল এ। বতমানে এখন SD কার্ড ব্যবহার করায় MMC নেই। বাংলায় বলতে গেলে মেমোরি কার্ড এর অপর নাম MMC .
কুর্গ কমলালেবু

কুর্গ কমলা বা কুর্গ কমলালেবু কমলা লেবুর একটি প্রকরণ, যেটি কর্ণাটকের কোড়গু জেলায় উৎপাদিত হয়। ২০০৬ সালে এটিকে ভৌগোলিক নির্দেশকের মর্যাদা দেওয়া হয়েছে। এটি কুর্গ ম্যান্ডারিন বা কুর্গ মান্দারিন নামেও পরিচিত ১৯৬০ এর দশকে ২৪,০০০ হেক্টর জমিতে কুর্গ কমলালেবুর চাষ হয়েছিল। সাম্প্রতিক বছরগুলোতে চাষের জমির পরিমাণ ২ হাজার হেক্টর হ্রাস পেয়েছে। কুর্গ কমলা সাধারণত দেড় শতাধিক বছর ধরে কফি বাগানের দ্বিতীয় বা সম্পূরক ফসল হিসাবে কোড়গু , হাসান এবং চিকমাগালুর জেলায় চাষ হয়ে আসছে। কুরগ কমলাকে মান্দারিন কমলা লেবুর (সাইট্রাস রেটিকুলাটা ) একটি কৃত্রিম বা মানব-সৃষ্ট সংকর হিসাবে বিবেচনা করা হয়। নাগপুরি কমলালেবুর শিথিল ত্বক এবং মিষ্টি স্বাদের তুলনায় এগুলো অধিকতর সবুজাভ হলুদ বর্ণের দৃঢ় ত্বক এবং মিষ্টি-টক স্বাদবিশিষ্ট হয়ে থাকে। বলা হয় যে অন্যান্য জাতের তুলনায় কুর্গ কমলালেবু বেশি দিন টাটকা থাকে। পাহাড়ি অঞ্চলে যেখানে প্রচুর বৃষ্টিপাত হয় কিন্তু জল দাঁড়ায়না, সেই রকম বৈশিষ্টপূর্ন অঞ্চল এই প্রজাতির কমলার চাষের জন্য উপযুক্ত। নাগপুরি কমলার রোগ এই কমলায় সংক্রমণের কারণে সাম্প্রতিক বছরগুলোতে কুরগ কমলার চাষ হ্রাস পেয়েছে। প্রতিটি গাছের ফলন প্রায় ১০ কেজিতে নেমে এসেছে যা পূর্বে ৫০ কেজিরও বেশি ছিল। কুর্গ কমলালেবুর গড় উৎপাদন ৪৫,০০০ টনেরও বেশি। কুর্গ সবুজ এলাচ ভারতের ভৌগোলিক নির্দেশকের তালিকা Manoj, P. (২২ মার্চ ২০০৬)। "GI tag may help revive Coorg orange cultivation"। The Hindu। সংগ্রহের তারিখ ২৫ জানুয়ারি ২০১৬।  "Coorg oranges out of sight at mela?"। The New Indian Express। ৬ জানুয়ারি ২০১৩। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০১৬।  Aravamudan, Sriram (৮ ফেব্রুয়ারি ২০১৫)। "The greenskeeper: It's orangeous, I say"। Bangalore Mirror। সংগ্রহের তারিখ ২৫ জানুয়ারি ২০১৬।  Chinnappa, K. Jeevan (২৬ জানুয়ারি ২০০৫)। "Reviving the famous 'Coorg mandarin'"। The Hindu। সংগ্রহের তারিখ ২৫ জানুয়ারি ২০১৬।  "Oranges: India ranks 64th in productivity"। The Hindu Business Line। ৪ ডিসেম্বর ২০১১। সংগ্রহের তারিখ ২৫ জানুয়ারি ২০১৬।  "Its Coorg oranges vs Nagpur oranges in Kodagu district"। Deccan Herald। ২১ অক্টোবর ২০০৯। সংগ্রহের তারিখ ২৫ জানুয়ারি ২০১৬।  BR, Rohith (২৫ জানুয়ারি ২০১৬)। "Mangoes and grapes give K'taka farmers sweet taste of success"। The Times of India। সংগ্রহের তারিখ ২৫ জানুয়ারি ২০১৬।
শহীদা মালিক

শহীদা মালিক পাকিস্তান সেনাবাহিনীর একজন জেনারেল ছিলেন। তিনি ছিলেন পাকিস্তান সেনাবাহিনীর প্রথম নারী জেনারেল এবং প্রথম নারী যিনি সেনা চিকিৎসা সেবা মহাপরিদপ্তরের সর্বোচ্চ নিয়োগে আসীন হয়েছিলেন। ১৯৬৯ সালে পাকিস্তান সেনাবাহিনীতে ডাক্তার হিসেবে যোগ দিয়েছিলেন তিনি। শহীদা সেনাবাহিনী যোগদানের পূর্বে ১৯৬৮ সালে ফাতেমা জিন্নাহ মেডিকেল বিশ্ববিদ্যালয় থেকে ডাক্তারি পাশ করে আসেন। সেনা চিকিৎসা শাখায় ১৯৬৯ সালে যোগ দিয়ে ছয় মাসের মৌলিক সামরিক প্রশিক্ষণ নেন তিনি সেনা চিকিৎসা শাখা কেন্দ্রতে এবং ১৯৭০ সালের ফেব্রুয়ারিতে লেফটেন্যান্ট হিসেবে কমিশন লাভ করেন। পাকিস্তান সেনাবাহিনীতে শহীদা বিভিন্ন সেনানিবাসের সম্মিলিত সামরিক হাসপাতালে ডাক্তার এবং ফিল্ড এম্বুলেন্সে মাঠ পর্যায়ের ডাক্তার হিসেবে কাজ করে সব প্রতিষ্ঠানের অধিনায়ক পর্যন্ত উঠেছিলেন; তিনি ২০০২ সালে জেনারেল পারভেজ মুশাররফের নির্দেশে ব্রিগেডিয়ার থেকে মেজর-জেনারেল হন। "Major General Shahida Malik"। Defencejournal.com। ২০১২-০৬-১১ তারিখে মূল থেকে আর্কাইভ করা। সংগ্রহের তারিখ ২০১২-০৮-১৩।  "Welcome to Big Sisters"। Bigsister.org.uk। সংগ্রহের তারিখ ২০১২-০৮-১৩।
আপ্পা (২০১৯-এর চলচ্চিত্র)

আপ্পা (নেপালি: आप्पा) ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন আনপল গুরুং, প্রযোজনা করেছেন রুদন সাদ লেপচা। চলচ্চিত্রটিতে দয়াহাং রাই, সিদ্ধার্থ রাজ তামাং এবং অ্যালোনা কাবো লেপচা প্রধান চরিত্রগুলোতে অভিনয় করেছেন। চলচ্চিত্রটি নেপালে ২৮ জুন ২০১৯ এবং ভারতে ৫ জুলাই ২০১৯ সালে মুক্তি পেয়েছে। দয়াহাং রাই - বিরখে/আপ্পা সিদ্ধরাজ তামাং - সিড অ্যালোনা কাবো লেপচা - কাব্য দার্জিলিংয়ের ঐতিহাসিক ঘুম রেলওয়ে স্টেশনে ২৫ এপ্রিল ২০১৮ চলচ্চিত্রটির চিত্রগ্ৰহণ শুরু করা হয়েছিল। সান্দাকফু এবং কালিম্পং এর মতো জায়গায়ও এই চলচ্চিত্রটি ধারণ করা হয়েছে। দিবাকর পিয়াকুরেল অনলাইনখাবার-এ লিখেছেন "মৌলিক গল্প চলচ্চিত্রের একমাত্র শক্তি নয়, এটি রক্তের বাইরে পিতামাতার ভালোবাসার সার্বজনীন ধারণার উপর একটি জটিল সামাজিক নাটক হিসেবে উপস্থাপিত হয়েছে। কিন্তু আখ্যান প্রবাহ এতই মসৃণ এবং ব্যাপক যে শ্রোতারা সহজেই এর বার্তাটি বুঝতে পারে"। তিনি চলচ্চিত্রটিকে ৫ এর মধ্যে ৩ তারকা রেটিং প্রদান করেন। মুভিমান্ডুর রূপক রিসাল চলচ্চিত্রটির অভিনেতাদের প্রশংসা করে লিখেছেন "একটি প্রেমকাহিনী এবং নাট্যধর্মী চলচ্চিত্র হিসাবে গল্পে বেশ অভাব রয়েছে। এটি মানুষের হৃদয় অন্বেষণ করতে চায় না এবং মানব প্রকৃতি অন্বেষণে্য জন্য মূলে খনন করতে চায় না" এবং তিনি চলচ্চিত্রটিকে ৫ এর মধ্যে ২.৫ তারকা রেটিং দিয়েছেন। নেপালের গোকর্ণ গৌতম লিখেছেন, চলচ্চিত্রটি পিতা-পুত্রের সম্পর্ক অন্বেষণের একটি সৎ প্রচেষ্টা করে কিন্তু এটি প্রয়োজনীয় মানসিক গভীরতায় পৌঁছায় না। চলচ্চিত্রের গান ভাল কিন্তু গল্প দুর্বল এবং তিনি একে ৫ এর মধ্যে ২ তারকা রেটিং দেন। "Kalimpong man ropes in Nepal actors for 'dad' flick"। The Statesman। সংগ্রহের তারিখ ১৩ মে ২০১৯।  "New feature film 'Appa' from Kalimpong is making waves since its first poster was unveiled on December 10"। ABN TV। ১৩ মে ২০১৯ তারিখে মূল থেকে আর্কাইভ করা। সংগ্রহের তারিখ ১৩ মে ২০১৯।  "Appa movie review"। OnlineKhabar। সংগ্রহের তারিখ ৩ জুলাই ২০১৯।  "Appa: Movie review"। Moviemandu। সংগ্রহের তারিখ ২৯ জুন ২০১৯।  "Film samiksha: Appa"। Nepal। ২৯ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৯।
সংশ্লেষ ও নির্ভরশীলতা

পরিসংখ্যান শাস্ত্রে সংশ্লেষ বা নির্ভরশীলতা বলতে দুইটি যাদৃচ্ছিক, দৈব চলকের মধ্যে কিংবা দ্বিচলক উপাত্তসমগ্রের মধ্যে কার্যকারণভিত্তিক হতে পারে বা নাও হতে পারে, এমন যেকোনও পরিসংখ্যানিক সম্পর্ককে বোঝায়। সবচেয়ে প্রশস্ত অর্থে "সংশ্লেষ" বলতে যেকোনও ধরনের পরিসংখ্যানিক সম্পর্ককে বোঝাতে পারে। তবে সচরাচর সংশ্লেষ পরিভাষাটি দিয়ে দুইটি চলকের একটি জোড় নিজেদের মধ্যে কোন্‌ মাত্রায় সরলরৈখিকভাবে সম্পর্কিত, সেটিকে নির্দেশ করা হয়। নির্ভরশীল ঘটনাবলীর কিছু পরিচিত উদাহরণের মধ্যে রয়েছে মানব পিতামাতা ও তাদের সন্তানসন্ততিদের মধ্যে উচ্চতার সংশ্লেষ, কোনও পণ্যদ্রব্যের মূল্য এবং ভোক্তারা দ্রব্যটির কী পরিমাণ ক্রয় করতে ইচ্ছুক, তার সংশ্লেষ, যে ব্যাপারটিকে অর্থশাস্ত্রে তথাকথিত চাহিদা বক্ররেখা দ্বারা নির্দেশ করা হয়। সংশ্লেষগুলি উপকারী, কেননা তারা একটি ভবিষ্যৎবাণীমূলক সম্পর্ক নির্দেশ করতে পারে, এবং ব্যবহারিক ক্ষেত্রে এগুলির সুবিধা নেওয়া যেতে পারে। উদাহরণস্বরূপ, বিদ্যুতের চাহিদা ও আবহাওয়ার মধ্যকার সংশ্লেষের উপর নির্ভর করে একটি বিদ্যুৎ উৎপাদন ও সরবরাহ কেন্দ্র মৃদু আবহাওয়ার দিনে অপেক্ষাকৃত কম পরিমাণে বিদ্যুৎশক্তি উৎপাদনের সিদ্ধান্ত গ্রহণ করতে পারে। এই উদাহরণটিতে একটি কার্যকারণ সম্পর্ক বিদ্যমান, কেননা চরম আবহাওয়া লোকজনকে গৃহ উত্তপ্তকরণ বা শীতলীকরণের জন্য বেশি করে বিদ্যুৎ ব্যবহার করতে বাধ্য করে। তা সত্ত্বেও একটি সংশ্লেষের উপস্থিতি অনুমিতিমূলক সিদ্ধান্তের মাধ্যমে একটি কার্যকারণমূলক সম্পর্কে উপনীত হওয়ার জন্য যথেষ্ট নয়। অর্থাৎ সংশ্লেষ কার্যকারণ সম্পর্কের আভাস দেয় না। আকারগতভাবে, যাদৃচ্ছিক, দৈব চলকগুলি "অধীন" হয় যদি তারা সম্ভাবনাগত স্বাধীনতার একটি গাণিতিক ধর্ম পূরণ করতে না করে। অনানুষ্ঠানিক কথাবার্তায় সংশ্লেষ ও নির্ভরশীলতা একই অর্থ নির্দেশ করে। কিন্তু বিশেষ কারিগরি অর্থে ব্যবহৃত হলে সংশ্লেষ পরিভাষাটি দিয়ে পরীক্ষিত চলকসমূহ এবং তাদের নিজ নিজ প্রত্যাশিত মানগুলির মধ্যে একাধিক বিশেষ ধরনের গাণিতিক প্রক্রিয়াকে বোঝানো হয়। মূলত সংশ্লেষ হল দুই বা ততোধিক চলক একে অপরের সাথে কীভাবে সম্পর্কিত তার পরিমাপ। বেশ কিছু সংশ্লেষাংক রয়েছে, যেগুলিকে প্রায়শই ρ {\displaystyle \rho } বা r {\displaystyle r} প্রতীক দ্বারা নির্দেশ করা হয়, যেগুলি সংশ্লেষের মাত্রা পরিমাপ করে। এগুলির মধ্যে সবচেয়ে সাধারণ হল পিয়ার্সন সংশ্লেষাংক, যা দুইটি চলরাশির মধ্যকার কেবলমাত্র সরলরৈখিক সম্পর্কের প্রতি সংবেদনশীল (এমনকি একটি চলক আরেকটি চলকের অরৈখিক অপেক্ষক হলেও এই সংশ্লেষাংকটি উপস্থিত থাকতে পারে)। অন্যান্য সংশ্লেষাংক যেমন স্পিয়ারম্যানের মর্যাদাক্রম সংশ্লেষাংক পিয়ার্সন সংশ্লেষাংক অপেক্ষা অধিকতর সুদৃঢ় পরিসংখ্যান প্রক্রিয়ার জন্য নির্মাণ করা হয়েছে, অর্থাৎ এটি অরৈখিক সম্পর্কসমূহের প্রতি অধিকতর সংবেদনশীল। এছাড়া দুইটি চলকের মধ্যে নির্ভরশীলতা পরিমাপের উদ্দেশ্যে পারস্পরিক তথ্য (Mutual information) প্রয়োগ করা হতে পারে। Croxton, Frederick Emory; Cowden, Dudley Johnstone; Klein, Sidney (1968) Applied General Statistics, Pitman. আইএসবিএন ৯৭৮০২৭৩৪০৩১৫৯ (page 625) Dietrich, Cornelius Frank (1991) Uncertainty, Calibration and Probability: The Statistics of Scientific and Industrial Measurement 2nd Edition, A. Higler. আইএসবিএন ৯৭৮০৭৫০৩০০৬০৫ (Page 331) Aitken, Alexander Craig (1957) Statistical Mathematics 8th Edition. Oliver & Boyd. আইএসবিএন ৯৭৮০০৫০০১৩০০৭ (Page 95)
গণিতে অসমাধিত সমস্যার তালিকা

Clay Mathematics Institute কর্তৃক প্রকাশিত মিলিয়ন ডলারের ৭ টি সমস্যা হল - P বনাম NP হজ অনুমান পোয়াঁকারে অনুমান রিমান প্রকল্প ইয়াং-মিলস তত্ত্বের সত্যতা এবং mass gap নেভিয়ার-স্টোকস সত্যতা এবং মসৃণতা জোড় মৌলিক অনুমান জাদু বর্গ(magic square) এর সংখ্যা গিলব্রেথ অনুমান গোল্ডবাখ অনুমান গোল্ডবাখ দুর্বল অনুমান নিখুঁত ঘনবস্তু হিলবার্টের ১৬ নম্বর সমস্যা সাধারণীকৃত তারকা-উচ্চতা সমস্যা কোলাজ অনুমান শ্যানুয়েল অনুমান abc অনুমান অগুনতি মার্সেন মৌলিক সংখ্যা; কিংবা অগুনতি জোড় নিখুঁত সংখ্যা অগুনতি প্রথাগত মৌলিক সংখ্যা অগুনতি কালেন মৌলিক সংখ্যা অগুনতি প্যালিনড্রমিক মৌলিক সংখ্যা (ভিত্তি ১০) কোনো ফার্মা সংখ্যা মৌলিক সংখ্যা নয় (n এর মান ৪ অপেক্ষা বড়) ফার্মা সংখ্যা, যারা মৌলিক/মৌলিক নয় তাদের সংখ্যা অগুনতি/গণনাযোগ্য ভাবে অসীম লেমার অনুমান প্রথাগত মৌলিক সংখ্যা এর সংখ্যা, মৌলিক সংখ্যা গুলির e−½ অংশ বিজোড় নিখুঁত সংখ্যার অস্তিত্ব নিখুঁতপ্রায় সংখ্যার অস্তিত্ব γঅয়লার-মাস্কিরনি ধ্রুবক কি অমূলদ? ক্ষুদ্রতম রিজেল সংখ্যা কত? এছাড়াও অনুমান(অনুমান তালিকা) দেখার জন্য আগ্রহী পাঠকের দৃষ্টি আকর্ষণ করছি। ক্যাটালান অনুমান কাতো অনুমান তানিয়ামা-শিমুরা অনুমান কেপলার অনুমান ফার্মার শেষ উপপাদ্য বাইবারবাখ অনুমান ৪ রংয়ের উপপাদ্য হিলবার্টের ২৩টি সমস্যা। গণিত প্রবেশদ্বার